Zavod za socijalnu i dječju zaštitu Crne Gore

Podljubović bb, Podgorica

Predmet: Zahtjev za objavu poziva za organizovanje akreditovanog programa obuke na sajtu Zavoda za socijalnu i dječju zaštitu.

Poštovani,

Obavještavamo vas, da NVO Crnogrska iskra u okviru Regionalnog programa lokalne demokratije na Zapadnom Balkanu (ReLOaD2) Klastera Zajedno za sjever, sprovodi projekat „Unaprjeđenje socijalne inkluzije“. U okviru pomenutog projekta planirano je organizovanje obuke „***Uloga stručnih radnika u procesu prepoznavanja alijenacije djece“*.**Program obuke je akreditovan rješenjem Zavoda broj 3-21/2 od 15.12. 2022. godine.

U skladu sa programom obuka traje dva dana i planirano je da bude realizovana u periodu **od 7. do 8. oktobra 2023.godine**. Realizatorke na ovoj obuci biće mr **Pavićević Mirjana**, socijalna radnica i savjetnica u sistemsko porodičnoj psihoterapiji i **Dajković Nikoleta**, socijalna radnica.

Ciljna grupa su profesionalci tj. stručni radnici zaposleni u centrima za socijalni rad, savjetovalištima za brak i porodicu, kao i domovima zdravlja. Takođe, obuka je namijenjena i stručnjacima koji rade sa porodicama u procesu razvoda braka, gdje najčešće dolazi do procesa alijenacije, a koji su u obavezi da preduzimaju mjere i radnje iz svoje nadležnosti u odnosu na saznanja ( advokati, sudije u parničnim i vanparničnim, ali i prekršajnim postupcima). Krajnji korisnici su korisnici usluga socijalne i dječje zaštite.

Program obuke se odnosi na sticanje osnovnih i jačanje postojećih kompetencija stručnih radnika i drugih stručnjaka koji svojim radnim angažovanjem učestvuju u procesu prepoznavanja alijenacije djece i kompleksnom radu sa porodčnim sistemima koji su obuhvaćeni procesom alijenacije. Program obuke se temelji na savremenoj teorijskoj i istraivačkoj bazi, ali i praksi i iskustvu u radu sa ovom kategorijom korisnika socijalne i dječje zaštite.

Učešće na obuci je besplatno. Učesnici će dobiti sertifikat o uspješno završenom programu obuke.

Panirano je prisustvo 5 strucnih lica iz NVO iskra i 15 lica iz socijalne i djecje zastite zaposlenih na teritoriji opstina Andrijevica, Berane i Petnjica. . Mjesto održavanja obuke je Centar za socijalni rad u Beranama Agenda se nalazi u prilogu.